[...n] amêjahi Misèl kados ingkang sampun kacariyosakên ing ngajêng. Nanging gèk kadospundi kadadosanipun ing têmbe. Jak mangrêtos, bilih amêjahi sasamining tiyang punika, ukumanipun inggih pêjah. Malah botên sande piyambakipun têmtu badhe kèmbèt, ingkang atêgês ugi piyambakipun badhe kadhawahan ukum pêjah. Ing ngriki, ing tanah Aprikah, ingkang têbih sadhèrèk tuwin mitra, gèk sintên kemawon ingkang nêdya ambelani. Sadaya-sadaya têmtu badhe anglêpatakên piyambakipun. Langkung malih ing tanah Aprikah ngriku, ingkang têtiyangipun dèrèng kasrambahan ing kasusilan kados ing Eropah, botên sande piyambakipun tuwin kêthèk bangkokan wau têmtu lajêng sami kaukum gantung, bokmanawi tanpa kapriksa rumiyin prakawisipun. Piyambakipun mirêng, bilih kawontênan ingkang makatên punika asring kemawon kadadosan wontên ing Amerikah, langkung malih ing tanah Aprikah, ingkang têtiyangipun taksih kirang sangêt mênggahing kasusilanipun. Mênggah gagasanipun Jak, manawi